CELEX: C2007/140/70
Language: da
Date: 2007-06-23 00:00:00
Title: Sag T-157/07: Sag anlagt den 9. maj 2007 — People's Mojahedin Organization of Iran mod Rådet

23.6.2007   
            
            
               DA
            
            
               Den Europæiske Unions Tidende
            
            
               C 140/43
            
         Sag anlagt den 9. maj 2007 — People's Mojahedin Organization of Iran mod Rådet
   (Sag T-157/07)
   (2007/C 140/70)
   Processprog: engelsk
   Parter
   
      Sagsøger: People's Mojahedin Organization of Iran (Auvers sur Oise, Frankrig) (ved advokat J.P. Spitzer og QC D. Vaughan)
   
      Sagsøgt: Rådet for Den Europæiske Union
   Sagsøgerens påstande
   
               —
            
            
               Annullation af beslutninger, som fortsat er gældende, fra Rådet om:
               
                           —
                        
                        
                           ikke inden for seks måneder eller derefter at tage Rådets afgørelse 2006/379 op til revision i forhold til sagsøgeren
                        
                     
                           —
                        
                        
                           indtil dags dato eller derefter at bibeholde sagsøgeren på en liste over terroristorganisationer, der er fastlagt ved Rådets afgørelse 2006/379 af 29. maj 2006 med virkning fra denne dato, til trods for Rettens dom af 12. december 2006 i sag T-228/02 og Rådets forpligtelser i henhold til artikel 233 EF.
                        
                     
         
               —
            
            
               Der afsiges sådanne yderligere kendelser, som Retten måtte finde passende, for at få sagsøgte til at handle i overensstemmelse med sine retlige forpligtelser.
            
         
               —
            
            
               Sagsøgte tilpligtes at betale sagsøgeren erstatning på et beløb stort 1 090 000 EUR som anført i bilag 18 (fortsat skade) og renter heraf.
            
         
               —
            
            
               Sagsøgte tilpligtes at betale sagsøgerens omkostninger i forbindelse med nærværende sag.
            
         Søgsmålsgrunde og væsentligste argumenter
   Sagsøgeren påstår visse breve fra Rådet annulleret og kræver erstatning, idet Rådet ikke efter seks måneder har taget listen over visse personer, grupper og enheder indeholdt i Rådets afgørelse 2006/379 (1), på hvilke Rådets forordning (EF) nr. 2580/2001 (2) om specifikke restriktive foranstaltninger mod visse personer og enheder med henblik på at bekæmpe terrorisme, eksempelvis indefrysning af midler og andre finansielle ressourcer, finder anvendelse, op til revision, og idet Rådet har bibeholdt sagsøgeren på samme liste.
   Ifølge sagsøgeren var Rådet forpligtet til at tage listen over personer, som er opført på i en hvilken som helst liste over terroristorganisationer, op til revision og at gøre dette med jævne mellemrum og mindst hver sjette måned. Sagsøgeren gør gældende, at Rådet ikke foretog en sådan revision i forbindelse med optagelse af sagsøgerens navn på listen over terroristorganisationer.
   Sagsøgeren gør endvidere gældende, at Rådet, efter dommen fra Retten i Første Instans i sag T-228/02, Organisation des Modjahedines du peuple d' Iran mod Rådet, Sml. 2006 II, s. 0000, var forpligtet til at fjerne sagsøgerens navn fra den pågældende liste.
   
      (1)  Rådets afgørelse 2006/379/EF af 29.5.2006 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme, og om ophævelse af afgørelse 2005/930/EF (EUT L 144, s. 21).
   
      (2)  Rådets forordning (EF) nr. 2580/2001 af 27.12.2001 om specifikke restriktive foranstaltninger mod visse personer og enheder med henblik på at bekæmpe terrorisme (EFT L 344, s. 70).